
Personerne. 

Ressmann. 
Julie. 
Abel. 
Antonio. 
En doktor. 
En tjener. 

FØRSTE AKT. 



Det er mørkt i et stort, højloftet værelse. 
Tidlig morgen. 

Abel og Julie træder ind fra soveværelset, som man 
ser er dæmpet oplyst. 

Julie er i løse lange bløde morgenklæder. 
De går mod balkondøren, men stanser. 

ABEL. 
Fcirvcl! (kysser hende, holder hendes hoved mellem begge 
«ine hænder.) FafVCl ! 

JULIE 

(klapper ham langsomt ned over armen.) 

Jeg ved jo, du må gå. 

ABEL. 
Min elskede! Min elskede! (kysser hende paa 
ejnene.) Farvel, mine dejlige øjne — gråt ikke, 
jeg kommer jo iaften. — Farvel, min dejlige 
mund, mine hvide tænder. — Mit lille øre. 

(kysser hende heftigere og heftigere). 

JULIE. 

Nej. Nej. Du må gå. Det er sent idag. 

Han kommer snart. (slaar armene om hans hals.) Alt 

i verden er du for mig. Hvor dejlig at stå 
således hos dig — bare føle dig nær mig — 
tænk, om et øjeblik er det ikke mere — da 
er det tomt, mørkt, koldt, alting omkring 
mig — — alting skifter farve, når du går, 
^S i^S kjender først stuerne* igen, når du 
kommer. Hvor dagen er lang — overalt, 
overalt er du ikke! Jeg elsker dig. 

ABEL. 

At jeg ikke altid kan være dig nær. 

JULIE 

(drager portiererne fra balkonderen.) 

Du maa gaa. 

ABEL. 

Nej se ! (de ser ud over elven. Det begynder at blive 
lyst. Solen er endnu ikke brudt frem.) Nej Se, Julie ! 

Vi er de første, solen kommer til at skinne 
på. Vi får sol. Se hele verden! Men se 
Julie. 

(omfavner hende). 
JULIE. 

Med solen går du. 

ABEL. 

Stakkars Julie ! Og han kommer ! 

JULIE. 

Det gjør ikke noget. 

ABEL. 

Gjør det ikke noget? 

JULIE. ^ 

Jeg ser ham ikke. Jeg lukker alt — mit 
lille øre, mit store hjerte, min forstand. 

ABEL. 

Din lille forstand. 

JULIE. 

Min store forstand. Jeg ifører mig sæk og 
aske. Jeg ta'r en sæk over det hele og strør 
aske i min glød. Og i asken sætter jeg disse 
sorte perler, som du gav mig igår, og som 
jeg skal holde fast i min hånd, når jeg dør. 

ABEL. 

Julie. Julie — at jeg ikke hver dag kan 
komme åbenlyst til dig — og være åbenlyst 
hos dig. 

JULIE. 

Det er dejligt, som det. er — nu i hemme- 
lighed. 

ABEL. 

Men vilde du da ikke heller — ? 

JULIE. 

Jeg ved ikke. Både aabenlyst og hemmeligt ! 
Men jeg synes, det er to gange dejligt, naar 
det er hemmeligt. 



ABEL. 



Nej. Nej! 



JULIE. 
Ikke? Igåraftes, før du kom, gik jeg 
herinde og strakte mine arme ud. Jeg syntes, 
månen varmede — og så var det bare, at 
jeg var bange — og da det blev mere og 
mere stille , for hver gang jeg gik over måne- 
striben, da hviskede jeg: Abel, Abel, Abel, 
højere og højere, og tilsidst hviskede jeg det 
ganske højt: Abel. Og jeg syntes, at månen 
og jeg og dit navn og det alt var en stor 
hemmelighed, som ingen vidste. 

ABEL. 

Og så løftede jeg dig forsigtig og bar dig 
derind, ind paa det grønne tæppe, saa lyset 

fra amplen strømmede ned over syrentræet og 
over dit dejlige legeme — over din hals — 
over dit bryst — dine øjne — dine arme — 
dine arme!! 

(De sidder stille, saa smiler han endelig). 
JULIE. 

Hvad? 

ABEL. 

Jeg læser paa dit bryst. Jeg elsker dig, 
skrev jeg. 

JULIE. 

Skrev du? Hvad skrev du med? 

ABEL. 

Med en syrenkvist. 

(De sidder kind til kind uden at ule). 

JULIE 

(sagte). 

• Gid jeg var dejlig. 



Du! 



ABEL 

(stille.) 



JULIE. 
For jeg elsker dig Saa højt. (endnu mere d«mpet.) 

Du må gå. Du må gå. Aa, hvor du er 
stærk. Aldrig har jeg vidst, at en mand kunde 



dbyGoogk 



12 



være skjøn. Du må gå. Når du går, er 
det som jeg skulde dø. Natten og månen 
og du alene kan smelte, hvad dagen og solen 
har frosset ishårdt. Jeg elsker dig. Du må gå. 

ABEL. 

Farvel. Lad mig få et smil at gjemme 
paa, til jeg far dig selv igen. Nu smiler du. 
Men derinde er . du alvorlig. Der affører du 
dig smil, som du lægger dine bløde klæder 
bort. Når du sidder henne i det ene hjørne af 
vort brede leje, og jeg ser de små blå årer — 

JULIE. 

Abel! 

ABEL. 

Da sidder du alvorlig og blusser som en 
bleg rose, som en stille brudefakkel. 

Og din kyskhed gør mig vellystig. 

Og du er kysk, fordi du ikke vil nægte, 
at du føler glæder. 

Og nægted du det, kunde jeg se det i dine 
øjne, som går i tusen glassplinter. 

Du nægter ikke. 

JULIE. 

(gjemmer sit ansigt ved Abels bryst). 

Abell 

ABEL. 

Men indrømmer, (stryger hendes hår.) Dit lange 
sorte hår! 

Abel! 
Ikke sandt? 

Jo. 

Du vil! 

Abel! 



_i3__ 

JULIE. 
ABEL. 

JULIE. 

(sagte). 

ABEL. 
JULIE. 



ABEL. 
(vil se hendes ansigt). 

Gjør du ikke. Sig det. Sig det. Du 
vil! Sig det! 

JULIE 
(rejser sig.) 

Nu må du gå. 

(De smiler og ser paa hinanden). 
JULIE. 

Kan du skrive med en syrenkvist? 

ABEL. 
Jeg dypped den i munden. Det hjalp. 

JULIE. 

Nej, men Abel? (de ler) Med grønne bog- 
staver? Er det stygt? 



dbyGoogk 



Vakkert! 



14 

ABEL. 



JULIE 

(farer sammen.) 

Der kommer nogen. Det er ham. (peker mod bai- 
konen.) Gjem dig derude. Men gå ikke ned. For det 
er for lyst. 

ABEL 

(gir ad paa balkonen.) 

RESSMANN 

(kommer farende ind så fort, hans alder tillader det. Han ta'r af sig 

et stort rødt tørklæde, som han har snurret mange gange om halsen.) 

Goddag, min due. Du ser så paa mig. 
Har du ventet længe ? — Præcis ! Hvorfor vender 
du dig bort? Mærker du min hule tand. Den 
har værket på hele vagten, (feier paa »nden.) Og 
den anden har klapret hele natten, så koldt 
var det. — Skib fra Sicilien ! En herlig afgift for 
staten ! — Har mureren været her for at reparere 
balkonen? 

JULIE. 

Nej, han har ikke været her. 

RESSMANN. 
Har du set sprækken derude? 

JULIE. 

Ja 

RESSMANN. 
Jeg undres, om den er gået fra ge- 
lænderet ned til gulvet. Det er skjørt. 

JULIE. 

Nej. Den er ikke. Jeg har været der idag. 

RESSMANN. 
Begynder du at tage dig af vort hus. 
Haha. — Kunde vi få huset solgt, slap vi at 

reparere. (g»r hen til kananfuglene og ærter dem.) Ha, 

ha! hvor bange de er. De bare lader, som 
de er bange — akkurat som fruentimmer, 

når der er mus i stuen, (går hen til pappegajen, ærter 
den, stikker fingeren ind til den, slår den paa næbet, gjør grimaser til 

den, - holder frygtelig spektakel.) Hahaha ! Arrige satani 
hahaha! (tntd udrib.) Ja! den ligner min mo'er — 
haha — da hun blev gammel. Stolt dame. — 
Så du gamle, sådan, sådan. — Bæh, du traf 
ikke — bæh — men jeg- traf, haha. — Hun 
behandlede mig som et pattebarn lige til jeg 
var blevet så gammel, at jeg ingen tænder 
havde og var uskadelig for enhver barm. — 
Saa du vil ikke ha' sukker. — Ta' vel! Ta' 
vel! Fik du noget, bæ, — hahaha. — For to 
år siden døde hun, og det er ikke mere end 
tre år siden, hun sendte mig ud af stuen, 
fordi jeg sagde hende imod. Jeg havde pietet, 

ser du. (erter fuglene i begge bure på engang og skoggerler. Så 
bliver han kjed af det og siger alvorligt.) Dct VEF dct. Nu 

vil jeg sove. Sig til, hvis mureren kommer. 
Doktoren kan derimod vente, (griber pludselig et stykke 

papir fra bordet og farer skyndsomt imod udgangsdøren ,* han meter dok- 
toren i døren.) Nej, det er ikke værdt at lade doktoren 
vente. — Det koster. 

DOKTOREN 
(smiler og gnider hendeme). 

Det er jo Dem selv, som bestemmer honoraret. 

RESSMANN 

(arrig). 

Honoraret bli'r ikke større. Men følelsen 
af forpligtelsen til et større honorar — bli'r større. 

DOKTOREN 

(leende velvilligt). 

Haha. — »Blir større«. Hvordan har vi 
det så idag? 

RESSMANN. 

Vi har det skidt idag. For vi har måttet 
vente paa doktoren, istedetfor at vi kunde 
være gået ind og sovet. — »Og fruen?« 
Hun har det meget godt. Mine hvide hår og 
mine tynde ben forkynder det højt (tramper.) 
au — at hun intet fejler. Fremdeles intet 

barsel! Fremdeles intet extrahonorar! 

Tungen? Værsgod. — Og pulsen? — Værsgod! 
Ønsker De at tage flere rariteter i øjesyn, så 
er det bedst, vi går ind i stuen ved siden af. 
Ikke skabe dem for fruen 1 Kom nu. Skal jeg 
vente? Julie — du har glemt at slukke nat- 
lampen. 

(Går ind i soveverelset). 

DOKTOREN 
(smiler venlig og overbærende, går efter Ressmann ind i soveverelset). 

JULIE 
(løber hurtigt hen til balkonen). 

Kom! 

ABEL 
(kommer ind og de går hen mod udgangsdøren). 

Jeg har aldrig vidst, hvorledes han var. 
Jeg skjælver af sinne. 

JULIE 

(stjerkt). 

Ja, gjør det! 

ABEL. 

Hys! Hys! 

JULIE. 

Tænk om han så dig. 



dbyGoogk 



i8 

ABEL. 

Er du ikke bange? 



Nej. 

Kom lidt fort. 



JULIE. 
ABEL. 



JULIE 

(ler højt). 

ABEL. 



Hys — SS I 



RESSMANN 

(stikker £ørst hovedet ind, kommer si. 

Langt ophold, mens Ressmann ser først på fi^ie, dernæst på Abel. 

Abel siger ikke noget, da Julie ikke vil tale. 

Ressmann begynder at gå langsomt henimod Abel. Endelig tager Julie 

ordet). 

JULIE. 
Det er en ung herre, som vil se paa 
huset. Hr, Abel — min mand. 

RESSMANN. 

Så tidlig. 

ABEL. 

Ja. — Jeg går altid morgentur — om 
morgenen. Og da jeg gik her forbi, så 

husked jeg, at jeg havde hørt, at huset var 
tilsalgs. 

RESSMANN. 
Troede De, vi var så tidlig oppe. 

JULIE. 
Hr. Abel så, du kom hjem. 

RESSMANN 
(farer hen til Jalie). 

Du lo. 

JULIE. 

Lo jeg? 

RESSMANN. 
Du lo så højt. 

JULIE. 

Lo jeg så højt? 

RESSMANN 
(tilbage til Abel). 

Det er fra lo til 12. 

ABEL. 

Ja, klokken er endnu ikke så mange. 
RESSMANN. 

Det er fra 10 til 12, man kan se på 
lejligheden. 

2* 

ABEL. 

Jeg ønsker at se den nu. — Jeg har tænkt 
på at kjøbe huset, og De er jo hjemme. 

RESSMANN. 

De taler som en forretningsmand. De har 
ret. Som De ønsker, hr. Abel. Jeg skal bare 
dimittere min doktor. Doktor! Doktor! — 
Kom herind! 

DOKTOREN 

(kommer ind). 

RESSMANN. 

De kan gå! 

DOKTOREN 

(ler forstående til de andre). 

RESSMANN. 

Aa langtfra! Han føler sig såret, men 
han gjør det for pengenes skyld. Jeg er 
en god patient. 

DOKTOREN. 
Aa — 

RESSMANN. 
Er jeg ikke? 

DOKTOREN 
(trækker på skulderen og smiler overbærende). 

RESSMANN. 

Bare for pengenes skyld. Akkurat som 
jeg ligeoverfor hr. Abel. De skal vide, hr. 
doktor, her kommer denne fremmede mand 
og kommanderer — kommanderer hihi — mig 
til at vise frem mit hus, endskjønt tiden er fra 
IQ til 12, og jeg havde mest lyst til — nå! 
Men jeg gjør det. Bukker og siger værsgod. — 
Bare for pengenes skyld. Menneskene forgår, 
pengene består. Vi spiller alle komedie for 
hverandre. — Vi er alle som skuespillere. Dem 
kan man også byde, hvad det skal være, når 
man bare by'er dem noget, ellers gjør de bare 
nar og er utaknemmelige. Ved De ikke det, 
mine herrer. Har De aldrig været sammen 
med skuespillere, doktor, og havt det gemytligt, 
og drukket og været vittig og talt om roller 
og skrydt og løjet. — Ikke det? — ikke det? 
De har da sådant et væsen, synes jeg, og 
krøllet hår har De også. — Jo da — utaknemmelig 
som en skuespiller — burde være et ordsprog, 
sagde en ven af mig, som er digter. Ja, ikke 
ven af mig, men (ser udt på Abei) ja, han 
lånte penge af mig. — Nu må De da snart 
gå, doktor, den fremmede herre kan jo ikke 

DOKTOREN 

(smiler forstående og overberende). 

Herregud, hr. Ressmann, herregud, hr. 
Ressmann. 

RESSMANN. 

Og hvad er det for et latterligt ord? Er 
det bare fordi jeg er patient, fordi jeg er i 
medicinmandens klør, at De bruger det ord. 
Skal jeg betale extra for stolegang. Skal den 
borgerlige ting adles? Von stolegang kanske? 
Om Ue vilde spørge min unge frue, om hun 
havde ondt i maven, eller den unge fremmede 
herre , så vilde De neppe sige stolegang. For 
navnet hjælper jo ingenting, hvis sagen ellers 
har sine vanskeligheder. 

DOKTOREN. 
Herregud, hr. Ressmann. — Herregud, hr. 
Ressmann — (ser på sit ur.) Jeg har ogsaa andre 
patienter. 

RESSMANN. 
Neppe! — Farvel, hr. doktor. De op- 
holder os. 

DOKTOREN 

(gir). 

RESSMANN. 
Det fæ! Jeg ved, han er den dårligste 

doktor i byen. — Men billig! Han er dog 
doktor. Og som følge deraf er han mig en 
trøst. Tænke sig til — jeg ved det, og 
alligevel! Vi dårer! Vi dårer! Men man 
klamrer sig til livet, om man så skal bore sig 
fast med puklen. — De vil kanske heller, at min 
unge frue skal vise Dem lejligheden? 

ABEL. 

Ja, hvis fruen vilde være så venlig. 

RESSMANN. 
Jeg er træt, ser De. Jeg er oppe hele 
natten. Hun må ligge alene, stakkar. (han ser på 
Juue.) Kanske det var det bedste. 

JULIE. 
Befaler du det? 

RESSMANN. 

Befaler? Hvorfor befaler? Her er fremmede. 

JULIE 

(spagere). 

Jeg mener, hvis du ønsker det. 

RESSMANN. 
Jeg lugter kristenblod. Haha. 

ABEL. 

Kanske min nærværelse er fruen ubehagelig. 
Fruen ser så alvorlig ud. 

RESSMANN. 
Alvorligere ud end ellers? 

ABEL. 

Ja! 

RESSMANN. 

Har De før haft anledning til at lægge 
mærke til hende? 

JULIE. 

Jeg sidder jo undertiden og stirrer ud af 
vinduet. Da kanske hr. Abel — 

RESSMANN. 

Stirrer? Saa du stirrer? Det er sådant 
ord med dobbelt bund. Ikke alene se ^ men 
med et lidet hjærtekammer inde i se. (st«rkt.) 
Men du er min — (i sædvanlig tone.) Min unge 
frue er du. — (haivhojt tii Abci.) Det er vist dog 
bedst, at jeg viser Dem omkring. Hun kan 
ikke saa godt vise Dem de ydre bekvemmelig- 
heder. Man må ta' hensyn til den unge 
frue. De forstår mig. 

JULIE 

(sætter sig paa den lave sofa midt i stuen, hvor han for en stund siden 

sad sammen med Abel). 

RESSMANN. 
Her har vi forstuen. Lyst og stort. — 
(han har lakket doren op.) Ja, dcii så De, da De kom. 
Og her har vi altså stuen. Varm om vinteren 
og kold om sommeren, akkurat som det skal 
være. Her er plads både til græde og glæde, 
hihi. Ædel arkitektur! Man ser det bedst, når 
månen falder ind af de store vinduer. Min 
unge frue sidder gjerne her, når jeg skal på 
vagten om aftenen. Men før jeg går, kan det 
hænde, at vi to står sammen i måneskinnet. 
Måneskin klæ\ hende. 

JULIE. 

Det ved hr. Abel. — 

RESSMANN. 
Ved han det? 

ABEL. 

Ja, det kan jeg forstå. 

RESSMANN. 

Og her er døren til det allerhelligste. 

ABEL Og JULIE 

(vexler et hurtigt smil). 

RESSMANN. 
Kan den fremmede herre få lov at se 
derind, Julie! 

JULIE. 

Nej. 

RESSMANN. 
Jo! — Værsgod, se bare ind. Jomfruelig 

— hvad? Halvt jomfruelig — ak ja. Når 
måneskinslampen er tændt — aa! De vilde 
snart føle Dem hjemme her. (smeider døren hurtig i.) 

Så , nu lukker vi. (går fre^n og setter sig ved siden af 

Julie; stille.) Kanske De ikke ønsker, at jeg skal 
gjøre pladsen varm ved hendes side (h*n ser på dem 

— de ser spcndt på ham.) Ja — hvad kunde jeg vel 
mene med det? Haha. Som om det var 
således, det gik til her i verden. En gammel 
ærværdig mand, en ung smuk kone, en ung 
mand, som — ser efter lejlighed og helst vil 
betale værtinden huslejen in natura. Haha. Le 

du også, Julie! (de ler alle; derpå et lidet ophold.) Og dog 

vil næppe forskjellen være så stor på den fine vægt, 
som hænger under himlen. Føler ikke jeg mig 
også stolt over at være en ussel maddik, 
fordi det store da føles så højtidelig stort. 
Eller er jeg gamle mere hjælpeløs komisk end 

I unge, når vi ser det fra det store latterhjørne? 
Eller er ikke det gådefulde også gådefuldt 
for mig — for om jeg ikke er ædel. For 
ædel er jeg ikke. Vel, Julie? Og pen er jeg 
ikke. Og alderen har vrid alle mine lemmer 
rundt, så jeg bare kan se tilbage. Og lykke 
har jeg ikke gjort her i verden. Og andre 
har jeg ikke gjort lykkelige. Og det skal 
være den allerstørste lykke. Haha. (rasende, knytter 
næven mod himlen.) Men han skal stå mig til ansvar 
på dommens dag. (Kdt efter.) Der er mange, 
som tror, at jeg er gemytlig, fordi jeg snakker 
så meget, og at jeg er værre, når jeg tier. 
Hys gamle, (går videre.) Og her hører balkon 
til! Altid en herlighed for et hus. Især for 

husets damer. — »Stirrer« du nu, 

Julie? — Enhver dame vil engang i sit liv ha' en 
balkon! Ved De ikke det? Når man bare 
kommer den vej, så lukker de strax op og 
siger: Min helt, min helt, om han så skjælver 
i knæerne, så han hverken kan bruges til helt 
eller til noget andet. 

ABEL. 

Hvad koster huset? 

RESSMANN. 
lOOjOCXD. Det kan ikke kaldes dyrt. Huset 

ligger alene lige ud til elven. Man kan hoppe 
lige ud i vandet, om man vil. Og hvad er 
penge. Rust og møl. Fortærer forresten aldrig 
guld og sølv. Hahaha! Jeg tjener ikke meget 
paa salget selv. For ærlig er jeg. Jeg har 
altid holdt mig paa inderkanten af de ti bud. 
Det er godt at føle lovens tavler over sig. 
Ellers vilde ens særlige anlæg voxe helt til 
himlen. Tænk Dem! Mine særlige anlæg! 
Herregud! Vil De ikke gå udenfor og se 
på udsigten? 

JULIE. 

Der er en spræk. 



RESSMANN. 

Det gjør ingenting, (ser pi hende.) Det er 
ingenting at tale om. Det passer til balkonens 
antike karakter (går ud.) Se , jeg kan hoppe 
på den. 

(Med et voldsomt brag styrter balkonen ned. Man herer at han skriger): 

Julie ! Julie ! 

ABEL 
(iler til og ser efter ham). 



JULIE 
(blir »tiende stille). 

ABEL 

(kommer lidt efter ind). 

Hodet knustes. 

JULIE 

(knæler ned, hæver hånden mod himlen). 

Tak! 

ABEL 

(ser lidt på hende, — iler hen til hende, knæler ved hendes side). 

Ja — Julie! 

ANDEN AKT. 



År er gået. 

Samme stue som dengang. Men der er blødere, 
mere beboeligt. 

JULIE 

(sidder ved vinduet i en stor, gammel, skindbetrnkket lænestol). 

ABEL 
(g&r frem og tilbage på gulvet). 

EN GAMMEL TJENER 

(kommer ind med en håndkuffert. Han går stille og husvant. Abel 

peker med hånden, hvor kufferten skal stå. Tjeneren går derpå). 

ABEL. 

Jamen, du er ung. Jeg ser hvor blodet 

ruller friskt i dig og du vil bilde mig 

ind, at det går trægt, — du vil, at jeg skal 
tro, at du er træt og varm i middagssolen. 
Når jeg sidder her om morgenen og venter, 
og du så træder ind fra dit værelse, da er 
det som en duft af friskt hø strømmer ind. 

Og vidste jeg det ikke selv, tror du, at jeg er 
blind? Tror du ikke, jeg ser, hvor du tænder 
deres øjne, når du kommer ind, hvor der er 
mange mennesker? du går som i en allé af 
små lys, flammende og pludselige og gnistrende 
og dybe og flakkende og enkelte stille, som 
ikke følger dig, men blir stående. 

JULIE. 

Men Abel, Abel! Du taler så godt og 
så vakkert til mig. 

ABEL. 

Men tak mig ved at gjøre det, jeg ber dig 
om. Du skal spille i lys, — din ungdom, din 
skjønhed, din ranke gang, din stemme, dit smil 
— kræver lys. Hvor blir ellers strålerne 
af? De går indover, de fortærer dig, de brænder 

dig ud. Jeg vil plage dig. (smilende.) Angrer 

du ikke? Angrer du ikke, at du skal rejse med 
mig for at forbedre menneskene? Vilde du 
ikke heller ha gået til Antonios fest iaften? 

JULIE 

(smiler). 

Nej. 

ABEL. 

Hans sejersfest. 

JULIE. 

Jeg hader Antonio. 

ABEL. 

Hader? 

JULIE. 

Han er mig imod. — Jeg vil heller være 
her hjemme hos dig og føle mig vel end 
gå ud alene og føle mig ilde. 

ABEL 

(klapper hende). 

Alene! Men når skal jeg få tid. Hver 
hverdag arbejder jeg for andre — og søndagen 
må jeg ha' til mig selv, til at samle, til at 
bygge i min sjæl og til at udrydde af min 
sjæl, og det sidste ikke mindst, kan du tro. 
Men du! Du er anderledes end jeg. Mit 
arbejde ligger ikke dig paa samme måde på 
hjertet, som det ligger mig selv. 

JULIE. 

Jo, jo! 

ABEL. 

Du ved jo ofte ikke engang, hvad det er, 
du har skrevet af for mig. Haha. Men mit 
arbejde, mine tanker er jo ialtfald ikke noget 

nyt for dig. Det har jeg jo altsammen tænkt 
sammen med dig. 

JULIE. 

Med mig? 

ABEL. 
Ved du ikke det? Hører du ikke engang 
på mig, når jeg går her og bøjer mine ord 
og føjer mine tanker. 

JULIE. 

Jo» jeg gjør. Og jeg synes, du er nydelig. 

ABEL. 

Er jeg nydelig, når jeg tænker? 

JULIE. 

Mit hjerte banker, hvergang du træder 
frem for alle menneskene; og over hele for- 
samlingen kommer der et smil, fordi du er så 
vakker, og fordi de føler, hvor din tale vælder 
dig fra hjertet. 

ABEL. 

Ja, noget blir visselig siddende. — Men du 
skal danse! 

JULIE. 

Danse? 

ABEL. 
Og klæde dig i dine farver, så du fryder 
øjet. Du skal le. — Du skal ride. — Cham- 
pagne skal være din drik. Du skal sætte 
sind i bevægelse. Du skal høre på smukke 
ord. Der er så skjønt i verden! Og det er 
dog din natur — følg den! Det gjør jeg. Jeg 
gør, hvad jeg har lyst til. Du skal også 
glæde dig over din frihed og stole paa den. 
Julie! Vi gjør en stor fest, og til den indbyder 
vi alle vore bekjendte, også hr. Antonio! 

JULIE. 
Ikke hr. Antonio. 

ABEL. 

Fordi han har sagt, at han elsked dig? 

JULIE. 

Ja! 

ABEL. 

Netop derfor! Optag kampen! Jeg tror 
ikke, der findes det mellem himmel og 
jord, som han og jeg mødes i. Men kan jeg 
ikke derfor beundre, kan jeg ikke nyde hans 
kraft, hans herskerevne, hans førergeni, hans 
personligheds udfoldelse. Og aldrig har han 
glemt sin gamle mor og sin syge søster. 

3* 

JULIE. 

Jeg har talt med ham fem gange, og hver 
gang er han kommet lige hen til mig og har 
hvisket: Jeg elsker dem. 

ABEL. 

Ja, er ikke det sjeldent i vor tid. — Aldrig 
et ord mere? 

JULIE. 

Jeg har forbudt ham at tale til mig. 

ABEL. 
Han har naturligvis ikke adlydt 1 

JULIE. 

I et år har han ikke talt til mig. 

ABEL. 

Men det kan da gjøres paa tusen måder, 
med blik, ved brev, ved hilsen. Husk på 
os selv! 

JULIE. 
Jeg husker på os selv. 

ABEL. 

Man må ikke føle sig som slave af, hvad 
der muligvis — engang i fremtiden kunde hænde. 

JULIE. 

Men det er jo ved at mennesker er 
sammen, at de kan blive noget for hinanden. 

ABEL. 

Men jeg vil ikke, at den dag skal komme, 
da du siger til mig: Der er noget, som er 
dødt i mig. Hvorfor bandt du mig? — Sover du? 

JULIE 
(smilende). 

Nej, jeg drømmer om hvor lykkelig jeg 
har det. 

ABEL. 

Drømmer? 

JULIE. 
Vi er jo lykkelige. 

ABEL. 

Når nogen siger, han har lykken, da har 
han den ikke — du kjærel 

(holder hendes hånd). 
JULIE. 

Jeg synes, jeg stiger ned, når jeg er 
borte fra dig. For alting blir mig så ringe 
mod dine tanker. Jeg vil ikke le, når din 
pande er alvorlig. Jeg vil ikke støje, når du 
taler mildt og sagte. Jeg vil ikke danse mig 
hed, når der er glød i dine øjne af at op- 
drage mennesker. Det fine spind, som er 
mellem os, er ikke noget, som binder. Det er 
bare vor lykkeatmosfære, hvori jeg maa puste. 
For udenfor kan jeg ikke. 

ABEL 

(tar hendes hind). 

Julie! Julie! Husker du i gamle dage om 
morgenen på balkonen. 

JULIE. 
Jeg husker. 

ABEL. 

Ja. Det var skjønt! Og hvor langt videre 
er jeg ikke kommet nu! — Jeg mener i 
mine tanker. 

JULIE 

(vender sig og ser opmærksomt på ham, uden at han Isgger videre 
mærke dertil). 

ABEL. 

Aa, Julie! Hvor er de mennesker blinde, 
som tror, at de henfarne tider var større. 
Dette er renaissancen — for når, når følte 
menneskene sig så store, og når følte de sig 
så små som nu, i vor herlige tid. Når var 
der slig afstand mellem menneskene, fordi hver 
sjæl vil ha' plads. Nihil a me alienum puto. 
Jeg er dybt, inderlig taknemlig, fordi jeg lever 
i denne tid. Der er ikke grænser. Vi nærmer 
os store hemmeligheder. Men aldrig må vi 
hvile, aldrig stanse. Hvile er sygdom, stanse 

er døden for hver enkelt menneske. Ikke 
sandt? Forstår, du? 

JULIE. 

Men kj ær ligheden? 

ABEL. 

Uvrig). 

Kjærligheden i den ene hånd — alt andet 
i den anden — vælg! Ja! For kjærligheden 
stanser menneskene.* Den går ikke ind i 
kulturen. Den er den eneste naturmagt, som 
ikke lader sig dyrke. En menneskehed med 
hjerte, men uden kjærlighed og alt dens væsen 
— mod det mål går åndens gang her på 
jorden, — og da gjælder det at ruste sig med 
alle sine våben. — For vinder kjærligheden, 
blir man gal, dum, blind, uretfærdig. Den 
hører til i mørket, den stjæler af intelligens, af 
karakter, af vilje. 



Og jeg? 



JULIE 
(smilende). 



ABEL 

(smilende). 

Hys! Den bør ialtfald være hemmelig. 
Vi vil ikke være os den bekjendt. Husker du, 
Julie? 

Ja, jeg husker. 



4Q 

JULIE. 



ABEL. 

Og du er hovedbeviset mod alle mine 
teorier; og jeg fatter ikke, hvorledes jeg skulde 
være til uden dig. 

JUIE 

(har rejst sig. De stir og ser på hinanden og smiler. Så rækker de 
hinanden hånden). 

ABEL. 

Det er jo ikke min skyld — er du vred 
paa mine teorier? 

JULIE. 
Nej. Men jeg beundrer dig, fordi du får 
alting til at passe. 

ABEL. 

Det kommer, tror jeg, af at jeg ikke 
higer efter at være som de andre og ikke for- 
langer, at de andre skal være som jeg. Se, 
det går nu jeg omkring og indbilder mig er 
den højeste livsvisdom , det højeste mål af 
lykke, som vi kan nå. 

JULIE. 

Skal jeg hjælpe dig med at pakke. 

ABEL. 

Tak! 

JULIE 

(spøgende). 

Du må ikke ta' bare papirer og bøger. 

ABEL. 

Nej, vær ikke bange. Jeg skal også ha' mine 
fineste klæder! — (hen mod hende.) Jeg kommer hjem 
om lidt, og så kjører vi lige til nattoget — (kysser 
hende på panden.) Min dejlige fugl. Flyv ud af 
reden, og du skal se, du har vinger. 

JULIE. 

Her er saa godt. 

ABEL 

(gir). 

JULIE 
(setter sig igjen i den store lenestol). 

EN TJENER 

(kommer ind. Han ser efter ham. — Han siger ingenting, men viser 

hende smilende, at det er kafferten, han vil hente og bringe ud. Han 

går lydløst). 

JULIE. 

(skråer lampen ned, som står foran hende, så det blir mørkere. — 

Strekker sig og lakker øjnene. Hun sidder lenge således. 

Man hører en violoncel langt borte. Lyden dør snart hen. 

En mand kommer ind fra balkonen. Han kommer frem, aden at han 

merker noget. Så hører hun endelig , vender sig. Han står og ser 

på hende). 

ANTONIO 

(stille). 

Jeg elsker Dem. 

JULIE 

(som om hun ikke er helt vågen). 

Kom De fra balkonen? 

ANTONIO. 

Ja. 

JULIE. 

(farer pludselig op, og over i den anden ende af stuen). 

Hvad vil De? 

ANTONIO. 

Jeg elsker Dem. 

JULIE. 

Hvad angår det mig? 

ANTONIO. 

Men mig angår det. Og jeg har med 
mig at gjøre. Jeg elsker Dem. De har rykket 
"^i& op- ]^Z træder ikke fast paa foden 
længer. Jeg snubler og går mod væggen. — 
Jeg blir rød og bleg mange gange om dagen 
som et fruentimmer, jeg, jeg som synes, at 
hård hud er lykke. 

JULIE 
(ler i overstremmende godt hamer). 

ANTONIO 
{Wge alvorlig). 

Men dette må det blive slut med. 



JULIE 

(ler). 

ANTONIO 

(som for). 

Idag nævnte jeg Deres navn i parlamentet 
— højt. De troede, jeg var gal, og jeg troede 
det selv et sekund, mens de (Wniig) næststørste 
i partiet så hurtigt hen på mig. 

JULIE 

(ler). 

ANTONIO. 

Men jeg fik klaret det. 

JULIE 

(leende). 

Hvorledes fik De klaret det? 

ANTONIO. 

Jeg sagde noget om Shakespeares Julie. 

JULIE 

(ler først, derpå). 

Men Deres store selskab. 

ANTONIO. 

Ja! 

JULIE. 

Og De er gået? 

ANTONIO. 

Da gjæsterne begyndte at komme, en efter 
en, og ingen var Dem — da gik jeg. Da gik 
jeg hid. 

JULIE. 

Men De vidste jo, at vi ikke kom. 

ANTONIO. 
Det vidste jeg. 

JULIE. 

Men gjæsterne? 

ANTONIO. 
Rejs med mig nu iaftenl 

JULIE. 
Rejse med Dem? 

ANTONIO. 

Med nattoget. 

JULIE. 

Men gjæsterne? — Deres stilling, Deres 
indflydelse. — Den sejr, De netop har vundet. 
Deres anseelse i landet. — 

ANTONIO 
(hen til hende; sagte). 

Med nattoget. Om to timer. 

JULIE 

(farer tilbage). 

De er rå. 

ANTONIO. 
Er min længsel efter Deres legeme rå, 
da er jeg rå, for jeg længes. Er det råt, 
at jeg er syg i sindet både dag og nat og 
altid, fordi jeg elsker Dem, da er jeg rå, for 
jeg elsker Dem. — (skriger.) Elsker Dem. Elsker. 
Elsker. Følg mig, og vi skal leve langt borte 
så lang tid. De vil, og vågne hver morgen 
på et nyt sted. Og vi skal komme hjem og 
se magten stige, se vore hænder bli stærkere. 
Vi skal bøje nakker og knække viljer og sope 
meninger sammen, så de skal gå i vort 

kjølvand. Der er ogsaa eventyr uden prinser — 
levende eventyr er det at ville så meget, at 
man ikke behøver at ønske. 

JULIE. 

Eventyr — eventyr! 

ANTONIO. 

Deres øjne sagde ja. 

JULIE 

(slår henderne for øjnene). 

ANTONIO 

(råber). 

Ser De! (hen til hende; ganske sagte ogmildt.) Alting 

kan glemmes. 

JULIE. 

Jeg er lykkelig. 

ANTONIO. 
Lykkelig! Lykkelig! Dette modbydelige 
ordet! Er der ikke død, sygdom, lidelse, gemen- 
hed, fejghed, uorden, usselhed, uretfærdighed, 
meningsløshed. Hvorledes kan der da være lykke? 
Lykke! Men hvad hjælper det mig, når folk 
engang skal sige: Jeg husker fra min barndom. 

han kom i mine forældres hus. Da er de 
forsent. Nu er det. 

JULIE. 
Alting kan nok ikke glemmes. 

ANTONIO. 

Det eneste, som blir, er sorgen over at 
alt kan glemmes. Og den sorg kan man 
også komme fra, når man skynder sig. 

JULIE 

(ryster paa hovedet). 

Å nej — å nej! 

ANTONIO. 

(stserkt). 

Har De set andet .^^ 

JULIE. 
Men De selv. — De, som har været så 
god, så øm hele Deres liv mod Deres mor og 
Deres søster — tror De, at De kunde glemme ? 

ANTONIO. 
Jeg har glemt dem. Jeg tænkte paa dem, 
dengang de havde det ondt. Nu har jeg gjort 
dem — lykkelige. Nu sidder de stille med en 
dukat i hånden. 

JULIE 

(med udbrud). 

Skulde jeg kunne glemme — 

ANTONIO 

(afbryder). 

Ja. Har De ikke glemt Deres mor, Deres 
far, deres barn. 

JULIE. 

Julie! 

ANTONIO. 

Hvilken rolle spiller Julie for Dem nu. 
Hvad har det lille barn, som døde for mange 
år siden, med Deres liv nu at gjøre? — Så- 
danne minder er bare parfymer, som gjør doven. 

JULIE. 
Men om han døde — om Abel døde. 

ANTONIO. 
Så var han død. Og De vilde føle 
mere sorg end om jeg døde. Lad ham derfor 
bare leve. 

JULIE 

(højt). 
Hvor tør De — De, som jeg ikke elsker. 

ANTONIO 

(Ungsomt). 

Fordi nu kan jeg ikke stanse. 

JULIE. 
Jeg vil ikke. 

ANTONIO. 

De skal. 

JULIE 

(skriger) : 

Jeg vil ikke. 

ANTONIO 

(ser lenge p& hende, siger så langsomt ligesom til sig selv): 

Elsker jeg hende da ikke længer? 

JULIE 

(bange). 

Hvad? 

ANTONIO 

(puster tnngt, som han vågner, og siger stille) : 

For mig er De det eneste. — Uden Dem 
lever jeg ikke. 

JULIE. 

Jeg er bange. 

ANTONIO. 

Ja. 

(Julie vil flygte. Han griber hende). 

JULIE 

(skriger forvirret) : 

Jeg er lykkelig. Lykkelig. — Lykkelig. — 

4 

Ja, jeg ser Deres øjne. — Hvor tør De — denne 
lykkelige fred — den fine stilhed — den kan 
De aldrig med Deres stærke arm, som holder 
så fast, så fast. — Det er, som det ramler 
med bjælker inde i hodet — de vælter. — 
Har jeg ikke levet i mange år i lykke og 
lykkelig. Der er noget, som heter lykke. 
Mandl Mand! Skjægget stikker mig i øjet. 
Men det er ikke med min vilje — det er 
ikke — det er ikke. 



ANTONIO 

(som mens hun taler har stået stille og holdt hende rolig fast, kysser 
hende nu. Siden pause, mens de stirrer i hinandens øjne). 



JULIE 

(peker og siger sagte): 

Kom De derfra? 



ANTONIO. 



Ja. 



JULIE. 

Hvorledes? Hvorfor kom De den vej. 

ANTONIO 

Fordi De havde givet Deres tjenere ordre 
til ikke at lade mig komme ind. 

JULIE. 

Men min mand? 

ANTONIO. 
Han er rejst. Jeg vidste, han skulde rejse. 

JULIE 

(ganske stille). 

Elsker De mig? 

ANTONIO 

(slipper hende et øjeblik). 

Julie! Der gives gjerninger saa store og 
mennesker så stærke, at jeg gråter — men 
det er ærgjerrighedens tårer. Julie 1 Julie 1 Jeg 
har nået langt, og de råber mit navn, og de 
bøjer sig. Men jeg vil længere — højere. Og 
når de tanker kommer over mig om dagen, 
da jager jeg dem, til det blir nat, — jeg er 

bange, nogen skal se dem, og når 

det blir nat, da er jeg bange for at være alene 
med dem, og jeg gjemmer dem, til det blir 
lyst. Julie. Alt kan jeg glemme, alt kan jeg 
rive ud. Alt glemmer jeg, alt river jeg ud, 
for jeg elsker dig. 

JULIE. 
Men kjære, kjære — jeg ber saa vakkert. 

ANTONIO. 

Og elsker dig. Elsker, så jeg glemmer, 
at du er her i stuen, elsker så jeg glemmer, 
hvor du er dejlig, og ikke føler, hvor du ser 
på mig — og ikke ser, hvor salen er stor og 
lys — jeg, som stod her i mørket. 

(kaster sig ned og kysser hendes bånd). 



JULIE. 

Han kan komme. 



ANTONIO. 
Nu gjør det ingenting! (rejser sig). 



ABEL 

(kommer). 



ANTONIO 

(ser fort hen på Julie). 



JULIE. 
At du skulde komme netop nu. (gjør et lid« op- 
hold og ser på herrerne.) Hele tiden før kundc du 
være kommet, men netop nu, da hr. Antonio 
kysser min hånd, viser du dig. Du er ikke 
overrasket heller. 

ABEL. 

(beleven og venlig). 

Jeg er ikke overrasket over, at hr. Antonio 
ønsker at kysse min smukke frues hånd. 

JULIE. 

Og du spørger ikke, hvorfor hr. Antonio 
er kommet. 

ABEL. 

Jeg troede, at hr. Antonio iaften gav sin 
store fest, hvortil han havde været så elsk- 
værdig at indbyde os — 

ANTONIO. 
Ja. 

ABEL. 

Forsåvidt forbauser det mig. 

ANTONIO. 

Selskabet er aflyst. 

JULIE. 

Men hr. Antonio siger det også i en 
tone, så man forstår, at aflysningen er sket 
meget mod hans vilje. 

ANTONIO. 

Jeg har et meget vigtigt møde i parla- 
mentet, og min søster er blit syg, og — 



dbyGoogk 



54 



JULIE. 

Mere end en grund er mistænkelig. Men 
det forbauser dig ikke ellers at se hr. Antonio 
i vort hus. 

ABEL. 

Det glæder mig. 

JULIE. 

Jeg mistede igår i teatret mine sorte 
perler — mit kjæreste smykke, og det har jeg 
ikke sagt, fordi du har givet mig dem. — Og 
perlerne havde hr. Antonio fundet. 

ANTONIO. 

Ja. 

(Leter ivrig i lommen). 

JULIE 

(smilende). 

Og har bragt mig. 

(Peker pi sin hals). 
ANTONIO. 

Ja. 

ABEL. 

Det er meget venligt af Dem. 

JULIE. 

Men først iaften kom hr. Antonio på 
spor efter, hvem der ejede de prægtige perler. 
— Du er så urolig. 

ABEL 

(smilende). 

Jeg er bange for, at toget skal gå fra os. 
(til Antonio.) Jeg skal holde mit andet store 
foredrag imorgen. 

ANTONIO 

(endnu lidt mnt). 

Jeg forstod det, som det var idag. 

JULIE. 

Du takker ikke hr. Antonio, fordi han er 
kommet hid. — Og hvad vil du give ham i 
findeløn. 

ABEL 

(smilende). 

I findeløn? Vil hr. Antonio drikke et glas 
champagne, da der alligevel ikke blir noget 
af festen? 

JULIE. 
Ja! Du nævnte før, at jeg skulde drikke 

champagne. De vil, hr. Antonio. Ikke 

sandt? 

EN TJENER 
(kommer). 

Vognen er forspændt. 

ABEL 

(giver tjeneren en ordre). 

TJENEREN 

(går stille). 

(De s«tter sig). 
ABEL. 

Vi tjener vore medmennesker på forskjellig 
måde, hr. Antonio. 

ANTONIO. 

Tjener.^ 

ABEL. 

Nu jal Tjener er kanske galt. — For 
igrunden udvikler vi os jo kun selv, nyder i 
frihed det, som er vor inderste trang, nyder 
det at leve i vor skjønne tid. Der er hos os 
begge noget aktivt, som vi må tilfredsstille 
(med smil til Antonio) selv om dct også Samtidig skulde 
komme vore medmennesker tilgode. — 

TJENEREN 

(er kommet med champagnen). 

ABEL. 

Det er mig kjært at se Dem, hr. Antonio — 
en så berømt mand i vort hus. Og det glæder 
mig end mere at se den glæde, som det har 

forvoldt min unge frue. (de drikker,- h«lvh«jt til Julie.) 

Du ser stolt og fri og glad ud, og du taler så 
højt og muntert! 

TJENEREN 

(kommer igjen). 

Vognen er der. 

ABEL. 

Hent min mappe inde i mit soveværelse. 

TJENEREN 
(går ind i Abels sovev«reIse). 

ABEL. 

Men du har ikke klædt dig om. Og 
måske heller ikke pakket. — Ja, da må jeg 
rejse alene. lovermorgen tidlig kommer jeg 
altså hjem. Farvel. Undskyld, hr. Antonio. 
Nej, bliv dog siddende. Det vil glæde min 
hustru. Drik min skål, Julie — for af mig har 
du faet perlerne. Jeg har hele tiden holdt på, 
at du iaften skulde nyde hr. Antonios selskab, 
og jeg foreslog champagne som findeløn. Farvel. 

(han hilser venligt og går fulgt af tjeneren.) 

(De står en stund. Antonio ser først på døren, hvor Abel gik ud, så ser 
han paa Julie. Lidt efter siger) 



ANTONIO. 
Tror han, vi er oldinger eller barn. 

(Liden pause). 

JULIE 

(stille, adspredt). 

Hvorfor skulde han mistro os? 



ANTONIO. 
Hvorfor skulde han tro os? 



JULIE 
(ler pludselig og uvilkårlig). 

ANTONIO. 

Ja! Er ikke jeg en mand? — Er ikke du 
skjøn og — elsker mig? 

JULIE 
(uden at se på Antonio). 

De vilde aldrig gaa fra mig — og lade 
mig alene med en fremmed. 

ANTONIO. 

Nej! 

(Går mod hende). 

JULIE. 

Ja, De er en mand! 

ANTONIO 

(omfavner hende voldsomt). 

Er han ikke? 

JULIE 
(svarer ikke)f 

ANTONIO 

(ler). 

Er han ikke? 

Mørkt. 

På bordet champagne og frugt og høje pokaler. 

ABEL 

(kommer sagte ind med en håndlygte. 

Man ser hans venlige, alvorlige ansigt. 

Han ser på bordet, nikker og smiler. 

Han går op til Julies dør, hvor han et øjeblik lytter. 

Så går han tværs over scenen ned mod sin egen dør. 

Stanser pludselig. 

Holder lygten op over hodet og ser sig om i stuen. 

Nej, der var ikke noget, 
vil gå videre, men går alligevel op mod Julies dør igjen. 

Han kommer til at støte til en stol. 

Står og lytter, om noget skulde ske på grund af den 
støj, som stolen gjorde. 

Han farer pludselig' frem, stanser lige så pludselig. 
Hænderne falder slappe ned. 

Han virrer et par gange hjælpeløst med hodet. 

Derpå hurtigt ud på balkonen, i hvis nærhed han var 
kommet). 

ANTONIO 

(kommer lidt efter ind fra døren i baggrunden. Han er ikke fuldt på- 
klædt. Han har en kandelaber i hånden og ser sig flygtigt om). 

Nej, du tog fejl, — der var ingen. 

(går ind igjen). 

ABELS 

(ansigt var at se mellem balkon-portiererne. Nu kommer han ind, bleg og 

vaklende. Da han står foran den store lænestol i forgrunden, sætter han 

sig i den. Han sætter natlygten på gulvet foran sig. Han sidder bøjet. 

Han slår sig kraftløst nogle gange på knæet). 

Å. nej da! Å, nej da! Å, nej da! 

(Døren går op og) 

ANTONIO 

(kommer ind. Han vender sig i døren, blir stående og ser derind). 

JULIE 

(indefra). 

Hvad er det? 



ANTONIO. 

Nej, bliv stående således. Med armen 
hævet højt. Bliv stående. Alt er nyt ved dig. 
Ja smil! Alle de andre er én. Du er tusen. 

ABEL 

(lytter og lytter). 

ANTONIO 

(går frem til bordet, s«tter kandelabren fra sig. Halvmørkt. Han ta'r 
en flaske champagne op). 

ABEL 

(tcnker på noget, som pludselig falder ham ind. Lydløs lukker han op 

en kasse, som står på et lidet bord foran ham. Han tager frem en pistol. 

Ser om den er ladet. Den er ladt. Han vender sig i stolen for bedre 

at kunne springe op). 

(Pause). 
JULIE 

(indefra). 

Tænk, om det havde været ham. 



ANTONIO 

(rolig smilende). 

Ja. 

JULIE. 

Men han kommer ikke. 

ANTONIO. 
Nej! — (lidt efter.) Med en pistol i hånden? 

JULIE 

(kommer fort i døråbningen). 

Skyd først. 

ABEL 
(der går et ryk igjennem ham. Han lægger pistolen sagte vck). 

ANTONIO 

(omfavner Julie voldsomt). 

Elsker du mig? 

JULIE. 

Ja, ja, ja, ja, ja! 

ABEL 
(smiler. Lader derpå som han sover. Lader som han drømmer, farer 

op. Lader igjen som han sover, puster regelmæssig som en sovende. 

Nu skinner der lys på Antonio og Julie fra kandelabren. På gulvet foran 

Abel lyser den lille håndlygte). 

ANTONIO 

(setter sig ved bordet. Julie setter sig på hans fang. Antonio h«ver 
sit glas højt. Hun også. De drikker. De ser på hinanden i lang tid). 

Hvor gult dit bryst lyser. Det lyser sig 
frem af alt halvmørket omkring os. (pludselig.) Du 
ser ud som Rembrandts kvinde. 

(kysser hende paa brystet). 
JULIE. 

Hvem ser jeg ud som? 

ANTONIO. 
Skål for alle livets øjeblikkel 

(De drikker og ser på hinanden). 
JULIE. 

Elskede. Der er en prins, i alle eventyr. 

(trækker frem en kvist af en syrengren, som hun har i sit tøj.) Skriv 

på mit bryst, at du elsker mig. 

ANTONIO. 
Med hvad? 

JULIE. 

Med denne. 

ANTONIO. 
Nej, den kan jeg ikke skrive med. 

JULIE. 

Jo, du kan. 

ANTONIO. 
Nej. 

JULIE. 

Vil du ikke? 



ANTONIO. 
Nej. 

JULIE 

(smilende). 

Maa en være herre? 



ANTONIO. 
Ja, én maa være herre. 

JULIE. 
Du er alvorlig, når andre smiler — og 
du smiler, når andre er alvorlige, (smilende.) Mon 
det er derfor, du har så let ved at herske over 
menneskene. 

ANTONIO 
(leende). 

Der er ingen omvej i dig. Du spørger 

om det, du vil vide. (kysser hende.) Alt? Alt? 



JULIE. 

Ja — alt! 

ANTONIO. 
Alt, saa hjernen dirrer. — Hele dit legemer 

JULIE. 
Ja, ja. Du gi'er mig jo dit. 

ANTONIO. 

Hvad siger du? 

JULIE 

(rolig). 

Du holder så fast om mit hjerte, at det 
aldrig mere far sove. 

5 

ANTONIO 
Og dine minder? 

JULIE. 
Jeg har gjemt dem og ta'r dem aldrig 
frem, sålænge du stirrer — stirrer (kysser ham) stirrer 
som en panther ind i mine øjne. 

(Pause). 

ABEL 

(har nnder de sidste repliker taget pistolen, holder den et øjeblik op 

foran panden, ryster på hodet og smiler. Han rejser sig ganske rolig. 

Han holder pistolen i hånden). 

JULIE 
(farer op>. 

ANTONIO 

(rejser sig stivt og stirrer på pistolen). 

ABEL. 

Vi måtte kjøre med extratog hjem. Bane- 
legemet var gledet ud. (de ser på ham; derpå siger han.) 

Ingen kom til skade. 

JULIE. 
Hvad — har — det — med dette at gjøre? 

ABEL. 
Jeg mener, jeg kom ikke for at lure. 

JULIE 

(rasende). 

Hvad har det med dette at gjøre? (peker.) 
Han og jeg! 

ANTONIO 

(der er kommet på siden af Abel, griber hustigt efter pistolen , men Bur 

ikke fat i den). 

ABEL. 

Na den ! ^^gg'^'^ den smilende langt vaek. Derpå siger han 

h«jt og alvorligt.) Hverken knaldet eller blod kan 
hjælpe mig, for jeg føler, der er større sorger. 

(De ser på hverandre. Endelig bryder han tausheden.); Ja, Sa- 

ledes føler jeg det. — Og jeg synes, at hvert 
menneskes sjæl er som en ø, og at enhver bro 
står for fald, og at det er glæde at dyrke sin 
0. Stormen og stjernerne og evigheden får 
mig til at tænke, og jeg føler derved, men 
kommer to menneskers sjæle sammen, da må 
den ene vente på den anden, og undertiden 
må også den anden vente, og de blir stående 
og kommer ikke videre. Men når to menneskers 
legemer kommer sammen, er det som at lukke 
for det hellige og kaste nøglen væk. Så synes 
jeg- Og jeg handler derefter. Hvorfor skulde 
jeg lade anderledes, end jeg føler? 

JULIE 
(ser på ham og ler pludselig). 

5- 

ABEL 
(mildt) 

Ler du? 

JULIE. 

Ja, jeg ler. 

(Ler stærkere;. 

ABEL. 
Hvorfor ? 

JULIE. 
Og du spør hvorfor? Du som bare kan 
elske alle verdens sjæle. Men ikke en kvinde ! 
Ikke mig! 

ANTONIO. 
(stærkt og strængt). 

Julie ! 

JULIE 

(vender sig lynsnart mod Antonio). 

Har du medlidenhed med ånderne? Tar 
du parti for ham? Går du over — så gå! 
Gå, gå, gå! 

ANTONIO 
(»pagere). 

June. 

Gå, gå, gå. 



69 
JULIE. 



ANTONrO 
(kjærlig . 

Vil du, jeg skal gå? 
JULIE 

(svarer ikke). 
(Antonio og Julie ser på hverandre. Ser derpå vek Ira hverandre) 



ABEL 
(siger stille og mildt ironisk til Antonio). 

En skal være herre! 



ABEL 

(går hen mod balkonen, stanser, tænker sig om i vender sig til Antunioj. 

De kom da ikke fra balkonen? 



ANTONIO. 
Jo. 

ABEL 
(med et svagt smil som af et minde). 

Gjorde De ! (han tager portieren fra. Man ser det lysner. 

Han kommer rask tilbage til de andre; stærkt.) Husker du den 

morgen, da vi knælte og takkede, fordi vi 

havde nået det, vi inderligst ønsked. Nu har 
vi jo også nået det, vi ønsked. Du og han og 
jeg. (lidt efter, da ingen svarer.) Men kanske vi ikke 
føler os så taknemlige, når vi har fåt alt det, 
vi vil — 

(Et vindpust slår É"alkonderen op. Solen bryder frem. Det blafrer i 
lysene.) 



ABEL 

(hen mod balkonen, stanser). 

Se, solen står op. Jeg vil følge stille i 
dens spor. 

(Ud på balkonen). 
(Antonio og Julie står lyttende og stirrende mod balkonen . Pause). 



JULIE 

(tar Antonios hånd, hviskende.) 

Har du civiliseret kjærligheden ud af dit 
legeme? 

ANTONIO 

(fremdeles stirrepde efter Abel,* uden at vende sig griber han i hendes 
hår, så hun uvilkårlig må vende hodet opad). 

Nej! 

ABEL 
(kommer raskt tilbage, mod udgangsdøren. Vender sig. Siger stille). 

Hvad er denne sorg mod, at jeg engang 
skal dø. 

(Går). 

ANTONIO 

(sætter sig med hånden under kinden). 

JULIE 

(ser let smilende mod døren, ser derpå hen på Antonio. Hvisker endelig:) 

Elskede ! 

